cyanic-selkie/wikianc huggingface dataset:
Դոկտոր Սթրենջ (ֆիլմ)
Քասթինգ
Սկզբնականում Marvel-ը ցանկանում էր, որ Երկրի Մեծագույն կախարդի դերը կատարեր Վիգո Մորտենսոնը, սակայն վերջինիս լարված գրաֆիկի պատճառով չկարողացավ մասնակցել նախագծին ։ 2014 թվականի հունվարի 15-ին Infamous-ը հայտարարեց, որ գլխավոր դերը հասավ դերասան Ջոն Հեմին, սակայն 2014 թվականի հուլիսի 7-ին լուրերը մերժվեցին ։ 2014 թվականի հունիսի 5-ին հայտնի դարձավ, որ Դոկտոր Սթրենջի դերի համար նայվում էր երաժիշտ Ջարեդ Լետոն ։ 2014 թվականի հունիսի 9-ին հայտնվեցին ևս երկու մրցակիցներ, բրիտանացի դերասաններ Թոմ Հարդին և Բենեդիկտ Քամբերբեչը ։Երկար ժամանակ Հոակին Ֆենիքսը մնում է Սթրենջի դերի գլխավոր հավակնորդը , սակայն ստուդիայի հետ շարունակական զրույցներից հետո դերասանը անսպասելիորեն հրաժարվեց դերից ։ Ֆենիքսի մերժելուց հետո Marvel Studios-ը Երկրի Մեծագույն հրաշագործի դերն առաջարկեց Իթան Հոուքին, ով «Սինիստեր» ֆիլմում արդեն աշխատել էր Սքոթ Դերիքսոնի հետ ։ 2014 թվականի հոկտեմբերի 16-ին հայտարարեց, որ կարող է խաղալ կանադացի դերասան Ռայան Գոսլինգը ։ Marvel-ը նաև ցանկանում էր գլխավոր դերում տեսնել Ջոնի Դեփին ։ Դերի հավակնորդների շարքում առանձնանում էին Յուեն ՄակԳրեգորը, Օսկար Այզեքը, Մեթյու Մակքոնահի, Քոլին Ֆարելը, և Ջեյք Ջիլենհոլը  ։ Ընդ որում Ռիվզը հայտարարել է, որ չի համապատասխանել դերին ։
Հոկտեմբերի 29-ին բրիտանացի դերասան Բենեդիկտ Քամբերբեչ դարձավ Սթրենջի դերի վերջին թեկնածուն։ Հայտնի դարձավ, որ նա հաստատվել է ։ Նախագծում իր մասնակցոթյան մասին Քամբերբեչն ասաց․ «Ես չեմ կարծում, որ այդ համարձակությունը Marvel-ի համար է։ Marvel-ը ստաբիլ կերպով վեցնում կոմիքսների սովորական կերպարների և նրանց էկրաններում դարձնում աստվածներ։ Այդ դեպքում ամեն ինչ այլ է, դա աստրալային պլանն է։ Marvel-ի տիեզերքի այդ հսկայական նոր տարրը թույլ կտա կառուցել այդ պատմությունն ու կերպարին։ Դե գիտեք, ես շատ երջանիկ եմ, որ փորձում եմ աշխատել Սքոթի հետ, ում երևակայությունը սահմաններ չունի »։ Չնայած նրան, որ նախկինում 2014 թվականի San Diego Comic-Con International-ին Քամբերբետչը հաստատեց, որ չի կարող կատարել Սթրենջի դերը՝ նկատի ունենալով իր զբաղվածությունն այլ նախագծերում ։
Դերասան Չիվեթել Էջիոֆորը, ով նախկինում Քամբերբեչի հետ խաղացել էր «12 տարվա ստրկություն» ֆիլմում, առաջարկ ստացավ խաղալու գլխավոր դերերից մեկը ։ 2015 թվականի մայիսին ստուդիան բանակցություններ սկսեց Թիլդա Սուիթոնի հետ՝ Ավագի՝ Սթիվեն Սթրենջի ուսուցչի դերը ։ Հունիսի 11-ին հայտնի դարձավ, որ նա կկատարի Սթրենջի թշնամիներից մեկի՝ Բարոն Մորդոյի դերը։ Ինչպես նաև հաստատվեց Սուինթոնի մասնակցությունը նախագծում ։ Հուլիսի վերջում հայտնի դարձավ, որ դիտարկվում է Ռեյչել ՄակԱդամսի թեկնածությունը ֆիլմում կանացի դերը մարմնավորելու համար, ինչի մասին դերասանուհին ասաց․ «Ամեն դեպքում դեռ շատ շուտ է, և ես չգիտեմ, թե որտեղ կանցկացվեն նկարահանումները, եթե դրանք իրականում լինեն »։ Էջիոֆորի մասնակցությունը նախագծում հաստատվեց 2015 թվականի օգոստոսին՝ D23 ցուցահանդեսի ժամանակ։ Ամսվա վերջում Մադս Միքելսենը բանակցություններ սկսեց, որպեսզի խաղա ֆիլմի չարագործին ։ Տորոնտոյի միջազգային կինոփառատոնի ժամանակ ՄակԱդամսը հաստատեց, որ ֆիլմում կխաղա գլխավոր կանացի դերը ։ 2015 թվականի նոյեմբերիվՄայքլ Ստալբերգը սկսեց բանակցել, որպեսզի մարմնավորի Նիկոդեմուս Ուեսթի՝ Սթրենջի մրցակցի և կոմիքսի գլխավոր անտագոնիստի դերը ։ Նույն ամսում հայտնի դսրձավ, որ Էմի Լանդեքերը և Սքոթ Էնդինքսը միացել են դերասանական կազմին ։ 2016 թվականի հունվարի 21-ին հայտնի դարձավ, որ Բենեդիկտ Վոնգը կխաղա Վոնգայի՝ Դոկտոր Սթրենջի անձնական սպասավորի և մարտարվեստի վարպետի դերը ։ 2016 թվականի ապրիլին հայտնվեց տեղեկություն, որ Զառա Պիտիանը դեր է ստացել ֆիլմում ։
Ֆիլմում հնարավոր է Դոկտոր Սթրենջի կոմիքսի և Marvel Comics-ի մի շարք այլ կերպարների հեղինակ Սթեն Լին, ով լինում է Marvel Studios-ի բոլոր ֆիլմերում ։
Նկարահանումներ
2014 թվականի սեպտեմբերին հայտարարվեց, որ նկարահանումները կսկսեն 2015 թվականի մայիսին Մեծ Բրիտանիայում գտնվող Pinewood-Shepperton Studios հյուրանոցում ։ 2015 թվականի ապրիլին Դերիքսոնը և նկարահանման խումբը մեկնեցին Նյու Յորք, որտեղ նույնպես պիտի կատարվեին նկարահանումներ։ Հենց այդ ժամանակ Ֆեյջը հայտարարեց, որ նկարահանումները կսկսվեն 2015 թվականի նոյեմբերին ։ 2015 թվականի հունիսին հայտարարվեց, որ Դերիքսոնն ուղևորվում է Լոնդոն, որպեսզի սկսի աշխատել ֆիլմի վրա ։ Դրանից բացի այդ ժամանակ Ֆեյջը հայտնեց, որ Սանկտում Սանկտորումը՝ միստիկական եկեղեցին, որտեղ ապրում է Սթիվեն Սթրենջը, կհայտնվի ֆիլմում և կգտնվի Նյու Յորքում՝ Գրինվիչ Վիլիջի Բլիքեր փողոցի վրա, ինչպես կոմիքսում է ։ 2015 թվականի օգոստոսին կինոօպերատոր Բեն Դևիդսը, ով հայտնի է այնպիսի աշխատանքներով, ինչպիսիք են «Գալակտիկայի պահապաններն» և «Վրիժառուները։ Ալտրոնի դարաշրջանը», ֆիլմը նկարագրեց որպես «Ֆանտազիա» Marvel-ից՝ ասելով․ «Նա լիովին ուրիշ է և նման չէ այն բաներին, որոնք նախկինում արվել են։ Նրանում շատ են պրեվիզուալիզացիաները և բարդ աշխատանքը։ Դու նայում ես վիզուալ շարքին, որը նրանք ստեղծել են, և մտածում. «Եվ ինչպե՞ս պիտի ես նկարեմ սա», որովհետև այնտեղ ամեն ինչ ազդված է Էշերի աշխատանքներից »։
Հինական նկարահանումներն սկսեցին 2015 թվականի նոյեմբերի 4-ին Նեպալում՝ Կատմանդուի հովտի արվարձանում, «Շախ և մատ» աշխատանքային անվան ներքո ։ Նկարահանող խումբն այցելեց Պաշուպատինաթի և Սվայամբունաթի եկեղեցիները  ։ Արդյունքում նկարահանումներն անցկացվեցին Թամելի տարածքում՝ Կատմանդուի Նոր Ճանապարհում և Պատանի Դուրբար հրապարակում  ։ 2015 թվականի նոյեմբերին նկարահանող խումբ տեղափոխվեց Մեծ Բրիտանիայի Longcross Studios և այնտեղ մնացին մինչև 2016 թվականի մարտը ներառյալ ։ Տեսարանների մի մասը նկարահանվել է նյույորքյան Դժոխային խոհանոցում, իսկ որոշ հավելյալ տեսարաններ նկարահանվել են 2015 թվականի դեկտեմբերին Մեծ Բրիտանիայի Pinewood-Shepperton և Shepperton Studios-ում ։ Այնուհետև տեղափոխվեցին Լոնդոն և Հոնկոնգ ։ 2015 թվականի դեկտեմբերին պարզվեց, որ Ս․ Ռոբերտ Կարգիլը՝ Դերիքսոնի կոլեգան «Սինիստեր» ֆիլմում, ֆիլմի սցենարի վրա աշխատել է 2014 թվականից ։ 2016 թվականի ապրիլին նկարահանումները տեղափոխվեցին Նյու Յորք՝ Փլեյտայրոն բիլդինգից ոչ շատ հեռու ։ Հիմնական նկարահանումներն ավարտվեցին 2016 թվականի ապրիլի 3-ին ։
Հետարտադրություն
2016 թվականի ապրիլին հայտնի դարձավ, որ «Գալակտիկայի պահապանները» և «Գալակտիկայի պահապանները 2» ֆիլմերի ռեժիսորը խորհրդակցել է Դերիքսոնի հետ սցենարին վերաբերող հարցերի մասին, ինչպես նաև զրուցել է Marvel-ի կինեմատոգրաֆիական տիեզերքի այլ կինոնկարների ռեժիսորների հետ ։ Ֆիլմում 3D օգտագործելու վերաբերյալ Քևին Ֆեյջն ասել է․ «Դոկտոր Սթրենջ»-ի դեպքում դա կլինի պատմությունն առաջ տանող գործիք, որը կդիպչի մարդկանց գիտակցություններին ավելի շատ, քան սովորական բարակ էկրանը» ։
Թողարկում
«Դոկտոր Սթրենջ» ֆիլմի համաշխարհային պրեմիերան տեղի ունեցավ Հոնկոնգում 2016 թվականի հոկտեմբերի 13-ին, Հոլիվուդյան պրեմիրեան TCL Chinese Theatre և El Capitan Theatre կինոթատրոններում հոկտեմբերի 20-ին ։ Մեծ Բրիտանիայում մեծ էկրաններին բարձրացավ 2016 թվականի հոկտեմբերի 25-ին , իսկ 2016 թվականի նայեմբերի 4-ին Հյուսիսային Ամերիկայում՝ IMAX ձևաչափով ։ Նախկինում ֆիլմի թողարկումը նախատեսվում էր 2016 թվականի հուլիսի 8-ին ։
Մարքեթինգ
2015 թվականի օգոստոսին D23 Expo-ում ցուցադրվեց թրեյլերի կոնցեպտ-արտը, որում պատմությունը պատմվում էր Սքոթ Դերիքսոնի անունից։ Նկարազարդումները ներառում էին Բենեդիկտ Քեմբերբետչի նկարները կոմիքսներում Սթրենջի ավանդակայն կոստյումով, ինչպես նաև մի քանի կարևոր տեղեկություններ բժշկի կյանքի մասին, օրինակ՝ ավտոճապարհային պատահարը, որի արդյունքում Սթիվենը վնասեց ձեռքերը, նրա ճանապարհորդությունը բուժման համար դեղամիջոցներ փնտրելու և պայքարը Մորդոյի հետ, որին մարմնավորում է Էջիոֆորը։ Ցուցադրությունը բուռն կերպով ընդունվեց ամբոխի կողմից ։ Բենեդիկտի Քամբերբետչի՝ Դոկտոր Սթրենջի կերպարով առաջին պաշտոնական նկարը ցուցադրվել է Entertainment Weekly-ի 2016 թվականի հունվարի 8-ի թողարկման շապիկին ։
Առաջին թիզեր թրեյլերը ցուցադրվեց 2016 թվականի ապրիլի 12-ի «Ջիմի Քիմելն ուղիղ եթերում» հեռուստահաղորդման ժամանակ ։ Entertainment Weekly-ի Քլարկ Քոլիսը նշեց, որ «աշխարհի գեղադիտական, կորացած տեսարանները», որոնք ցուցադրվում են թրեյլերում, իրեն հիշեցրին Քրիստոֆեր Նոլանի «Սկիզբ» ֆիլմը ։ Ֆորբսի Սքոթ Մենդոլսոնը համաձայնվեց Քոլլիսի այն կարծիքի հետ, թե «Դոկտոր Սթրենջը» նմանություններ ունի «Սկզբի» հետ, ինչպես նաև նշեց «Բեթմեն։ Սկիզբը» ֆիլմի նախնական մարքեթինգի ազդեցությունը ։ The Hollywood Reporter-ի Գրեմ ՄակՄիլանն ավելի քննադատորեն արտահայտվեց թիզեր-թրեյլերի վերաբերյալ՝ ասելով, որ «դժվար էր ազատվել այն զգացողություններից, թե նման բան մենք արդեն տեսել ենք»։ ՄակՄիլանը մատնացույց արեց Դերինքսոնի փոխառած տարրերը «Սկիզբը», «Մատրիցա», «Բեթմեն։ Սկիզբ» ֆիլմերից, ինչպես նաև Քամբերբետչի ամերիկյան բարբառը, որը նման է «Հաուս» հեռուստասերիալում Հյու Լորիի կատարմամբ Գրեգորի Հաուսի արտասանությանը ։
2016 թվականի հուլիսին Marvel-ը թողարկեց ֆիլմի կոմիքս-պրելյուդիան, որը գրվել էր Վիլ Քորոն Փիլգրիմի և նկարազարդվել Ջորջ Ֆորնեսի կողմից ։ Գլխավոր դերերում էին միստիկական արվեստի չորս վարպետներ՝ Կաեցիլուսը, Վոնգը, Տինա Մինորը և Դանիել Դրամմը։ Նրանք հետապնդում են մի կնոջ, ով գողացել էր Ագամոտտոյի աչքը։ Դա հետ ստանալուց հետո նրանք մասունքը տանում են Սանկտում, որտեղ գտնվում են նաև այլ նմուշներ ։ Երկրորդ թողարկումը, որի կենտրոնական դեմքը կդառնա Ավագը, դուրս կգա 2016 թվականի օգոստոսին ։ 2016 թվականի սեպտեմբերին ֆիլմի որոշ տեսարաններ բոնուս տարբերակով թողարկվել են «Կապիտան Ամերիկա։ Քաղաքացիական պատերազմ» ֆիլմի Blu-ray սկավառակի վրա ։
Ապագա
2016 թվականի ապրիլին ֆիլմի համահեղինակ Կարգիլը հայտնեց, որ իր և Դերիքսոնի մոտ կան «տարօրինակ մտքեր», որոնք կարող են հետագայում դառնալ պոտենցիալ սիկվելներ ։
Արտաքին հղումներ
Կատեգորիա:2016 ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:3D ֆիլմեր Կատեգորիա:Գիտաֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Արկածային ֆիլմեր Կատեգորիա:Դիսնեյյան ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմեր դևերի մասին Կատեգորիա:2010-ականների ֆիլմեր սուպերհերոսների մասին Կատեգորիա:Ամերիկյան մարտաֆիլմեր Կատեգորիա:Ֆիլմեր սուպերհերոսների մասին Կատեգորիա:Marvel-ի կինեմատոգրաֆիական տիեզերք Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային ֆիլմեր Կատեգորիա:Marvel-ի կոմիքսների էկրանավորումներ Կատեգորիա:2010-ականների արկածային ֆիլմեր Կատեգորիա:Ֆիլմեր այլմոլորակայինների մասին
MD5
MD5 գաղտնագրությունում հաճախ օգտագործվող, մասնակի անապահով, 128 բիթ երկարությամբ հեշ արժեք ունեցող հեշ ֆունկցիա է։ Որպես ինտերնետ ստանդարտ RFC 1321-ի մաս, այն օգտագործվում է բազմազան սպահովագրման գործողություններում և ֆայլերի ամբողջականությունը ստուգելու համար։ MD5 հեշը հաճախ ներկայացվում է որպես 32 նիշանոց տասվեցական թիվ։
MD5ը նախագծվել է Ռոն Ռիվեստի կողմից 1991 թ.-ին իր նախորդող MD4-ին փոխարինելու համար։ 1996 թ.-ին հայտնաբերվել է առաջին թերությունը։ Չնայած որ թերությունը ճակատագրական չէր, գաղտնագրողները սկսեցին խորհուրդ տալ օգտագործել այն հեշ ֆունկցիաներ, օրինակ SHA-1(չնայած վերջինս նույնպես ունի բազում խոցելիություններ)։ 2004 թ.-ին ավելի վտանգավոր խոցելիություններ հայտնաբերվեցին, որոնք MD5-ի օգտագործումը հարցականի տակ էին դնում։ Իսկ 2006 թ.-ին մի խումբ հետազոտողներ նկարագրեցին մի ալգորիթմ, որը թույլ էր տալիս ստեղծել 2 ֆայլ նույն MD5 checksum-ով։
Պատմություն
Message Digset-ն ալգորիթմների խումբ է, որոնք նկարագրվել են պրոֆեսոր Ռոնալդ Ռիվեստի կողմից։ MD5-ը ստեղծվեց որպես MD4-ի փոխարինող, երբ դեռ վերջինիս խոցելիությունները հայտնի չէին, սակայն նրանք շուտով երևան եկան։ 1993 թ.-ին հայտնաբերվեցին MD5-ի թերություններ ունենալու առաջին պսեվդո-նշանները։ Դեն Բոեռը ներկայացրեց 2 սկզբնարժքեավորման վեկտորներ որոնք տալիս էին նույն հեշ արդյունքը։ 1996 թ.-ին Դոբերտինը հայտարարեց MD5-ի համեմատման ֆունկցիայի ընդհարման մասին։ Սա ամբողջական հարձակում չէր MD5-ի վրա, բայց սա բերեց այլ հեշ ֆունկցիաների օգտագործմանը անցնելու մասին մեծ խոսակցությունների։
128 բիթը բավականին փոքր է ծննդյան հարձակում (birthday attack) գործելու համար։ 2004ին թողարկվեց MD5CRK կոչված մի նախագիծ որը նպատակ էր դրել ապացուցել MD5ում ընդհարումների գոյությունը, սակայն այն ավարտվեց այն բանից հետո, երբ 2004-ի օգոստոսի 17ին Ժիայոյուն Վանգը հայտարարեց MD5ում գոյություն ունեցող լրիվ ընդհարումների մասին։ Նրանց անալիտիկ հարձակումը տևում էր 1 ժամ IBM p690 cluster-ի վրա։
2005 թ.-ի մարտի 1-ին Արյեն Լեսնտրան Ժիայոյուն Վանգի հետ միասին ցուցադրեցին 2 X.509 սերտիֆիկատներ տարբեր հասարակական բանալիներով (public key) և նույն MD5 հեշ կոդով, ինչով ապացուցեցին ընդհարումների հնարավորությունը պրակտիկայում։ Մի քանի օր անց Վլաստիմիլ Կլիման ներկայացրեց ալգորիթմ որը իվիճակի էր կառուցել MD5 ընդհարում մի քանի ժամերի ընթացքում, 1 ծնկադիր համակարգչի վրա։ 2006 թ.-ի մարտի 18-ին նույն Կլիման ներկայացրեց նոր ալգորիթմ, որը նա անվանեց թունելավորման ալգորիթմ։ Վերջինս գտնում էր ընդհարում 1 նոթբուքի վրա, ընդամենը 1 ժամում։
Կիրառությունները
MD5-ը լայն կիրառություն է գտել կիրառական ծրագրերի լայն բնագավառում, որտեղ պետք է տալ որոշակի երաշխիք որ փոխադրված տվյալները բարեհաջող տեղ են հասել։ Օրինակ շատ սերվերներ տրամադրում են նախօրոք հաշվարկված MD5 checksum-ներ, որպեսզի օգտագործողը կարողանա ֆայլը ստանալուց հետո հաշվարկել ստացված ֆայլի MD5 checksum-ը և համեմատի ստացվածի հետ։ Սակայն հաշվի առնելով, որ այժմ շատ հեշտ է ստանալ MD5 ընդհարում՝ 2 ֆայլ նույն MD5 հեշ արժեքով, չի կարելի վստահել ֆայլերի ամբողջականությունը ստուգելու այս եղանակին։
UNIX-անման օպերացիոն համակարգերը ներառում են MD5-ի հաշվարկման ծրագրեր իրենց ստանդարտ փաթեթում, մինչդեռ Windows համակարգում օգտագործվում են երրորդ կողմերի ծրագրերը։
Ալգորիթմ
Հիմնական MD5 ալգորիթմը աշխատում է 128 բիթանոց վիճակներով, բաժանված 4 հատ 32 բիթանոց բառերի, որոնք համապատասխանաբար կկոչվեն A, B, С և D։ Վերջիններս սկզբնարժեքավորվում են հայտնի հաստատուններով։ MD5 ալգորիթմը հաջորդաբար գործողություններ է կատարոմ ամեն բլոկի հետ, ինչի արդյունքում փոփորվում են վիճակի փոփոխականները։ Հաղորդագրության բլոկի մշակումը բաղկացած է 4 համանման փուլերից, որոնք անվանվում են շրջաններ՝ rounds։ Ամեն շրջանը բաղկացած է 16 ոչ գծային ֆունկցիաների (մոդուլ 2-ով գումարում, ձախ պտույտ) վրա հիմնված օպերացիաներից։ Կան հնարավոր 4 ֆունկցիաներ, որոնցից ամեն շրջանում օգտագործվում է մեկը։
համապատասխանաբար XOR, AND, OR և NOT ֆունկցիաներն են։
Մինի սերիալ
Մինի սերիալ (անգլ. miniseries), գեղարվեստական կամ վավերագրական ստեղծագործություն՝ բաղկացած նախապես ծրագրավորված սերիաների շարքից, որը իրենից ներկայացնում է ավարտված պատմություն և նախատեսված է հեռուստատեսության ցուցադրման համար ։
Հյուսիսային Ամերիկա
Հյուսիսային Ամերիկայում մինի սերիալների պատմությունը սկսվել է քսաներորդ դարի 70-ականների սկզբին՝ ութ մասից բաղկացած «Ազգային երազանք» գրքերի շարքի էկրանավորումից հետո, ինչպես նաև վեց մասից բաղկացած «Թագավորական աթոռ VII»-ից հետո։ Այդ ժամանակաշրջանում «Էմմի» մրցանակաբաշխության շրջանակներում ստեղծվել է «Լավագույն մինի սերիալ» անվանակարգը, որը առաջին տարիներին անվանվում էր՝ «Սահմանափակ հեռանկարով Լավագույն սերիալ»։ 1981 թվականին նաև «Ոսկե Գլոբուս» մրցանակաբաշխությունը ստեղծել է «Լավագույն մինի սերիալ կամ հեռուստասերիալ» անվանակարգը։
Մինի սերիալների արտադրության գագաթնակետի է հասել 70-ականների վերջին և 90-ականների սկզբին՝ 12 սերիաներից բաղկացած «Հարուստ, աղքատ» վարկանշային և քննադատորեն հաջողված մինի սերիալից հետո։ Այն ցուցադրվել է ABC հեռուստաալիքով 1976 թվականի սկզբին, յոթ շաբաթների ընթացքում՝ սկսած փետրվարի 1-ից և հետագա համանման խոշոր նախագծերը նորաձևություն մեջ է մտցրել ։ Հաջորդ տարի էկրաններ է բարձրացել ամենահաջողված մինի սերիալը՝ «Արմատները», որին հետևում էին մոտ 130 միլիոն հեռուստադիտողներ՝ երկրի բնակչության հիսուն տոկոսը, ինչը մինչ այժմ այս նախագիծը դարձնում է պատմության մեջ երրորդ ամենավարկանշային նախագիծը՝ «M*A*S*H» և «Dallas» հեռուստասերիալներից հետո ։ Ընդհանուր առմամբ, մինի սերիալները, առաջին հերթին, նկարահանվում էին որպես հայտնի ստեղծագործությունների կամ պատմական իրադարձությունների էկրանավորումներ ։
Ընդհանուր առմամբ, 1990-ականներին և 2000-ականներին մինի սերիալների ձևաչափը գրեթե գոյություն չուներ, նրա վերածնունդը սկսվել է 2012-2013 թվականներին՝ «Հեստֆիլդը և Մակքոյները» և «Աստվածաշունչը» հսկայական վարկանիշային նախագծերի հաջողությունից հետո ։ 2013-2014 թվականներին մի քանի հեռուստաալիքներ միանգամից որոշել են վերադառնալ մինի սերիալի ձևաչափին՝ դասական կես եթերաշրջանով դրամաների անհաջողություններից հետո ։
ԽՍՀՄ և հետխորհրդային երկրներ
ԽՍՀՄ-ում առավել հաճախ դասական սերիալների փոխարեն արտադրվում էին բազմասերիանոց «հեռուստատեսային ֆիլմեր» (առաջին հայրենական բազմասերիանոց գեղարվեստական հեռուստաֆիլմը «Կանչում ենք մեզ կրակի վրա»-ն էր, որը նկարահանվել է 1965 թվականին «Մոսֆիլմ» կինոստուդիայի կողմից ), որոնք, ըստ արևմտյան չափանիշների, համարվում էին մինի սերիալներ, որպես կանոն, ունեին հստակ սյուժետային շրջանակներ կամ հիմնված էին այս կամ այն գրական ստեղծագործության վրա, իսկ դրանց սցենարը սովորաբար ամբողջությամբ գրված էր նկարահանումները սկսելուց առաջ ։
Մեծ Բրիտանիա
Մեծ Բրիտանիայում օգտագործվում է «serial» տերմինը, որը տարբերվում է բազմասերիանոց հեռուստասերիալների տերմինից (անգլ. series կամ անգլ. TV show):
Ըստ էության, այս տերմինը նույնն է, ինչ ամերիկյան «մինի սերիալը» կամ սովետական հեռուստատեսային ֆիլմը ։ Անգլիական հեռուստատեսությունը ճնշող մեծամասնությամբ արտադրում է սերիալների կարճեցրած եթերաշրջաններ՝ հիմնականում բաղկացած երեքից վեց սերիաներից։
Ծանոթագրություններ
Կատեգորիա:Հեռուստատեսային տերմինաբանություն Կատեգորիա:Հեռուստասերիալներ Կատեգորիա:Հեռուստատեսային ժանրեր
Սթիվեն Սոմերս
Սթիվեն Սոմերս, ամերիկացի ռեժիսոր, սցենարիստ, պրոդյուսեր և դերասան։ Նրա հայտնի գործերից են «Մումիա», «Մումիան վերադառնում է», «Վան Հելսինգ» և «Կոբրայի թռիչքը» ֆիլմերն են։ Հայտնի է նաև որպես «Ջունգլիների օրագիրը» դիսնեյան ֆիլմի ռեժիսոր։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի ռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի կինոդերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի կինոարտադրողներ Կատեգորիա:Ամերիկացի կինոպրոդյուսերներ
Դհանբադ
Դհանբադ (धनबाद, ধানবাদ, Dhanbad), քաղաք հնդկական Ջարկհանդ նահանգում, Դհանբադ շրջանի վարչական կենտրոնը։ Ջարկհանդ նահանգի երկրորդ ամենաբազմամարդ քաղաքը (Ջամշեդպուրից հետո) ։
Պատմություն
Դհանբադի պատմությունը պայթյունավտանգ աճի, քաղաքաշինության և միգրացիայի պատմություն է։ Քաղաքի վաղ պատմության մասին տեղեկություններն անորոշ են։ 1928-ից 1956 թվականներին Դհանբադը Մանբհում շրջանի մաս էր կազմում։ 1928 թվականի Մանբհումի բնակավայրի զեկույցում նշված է, որ Դհանբադում բնակավայրի տարիքի մասին չկան հին փաստաթղթեր, պղնձե ափսեներ, մետաղադրամներ կամ այլ ապացույցներ։ Արտադրված ամենահին վավեր փաստաթղթերը բոլորը թղթի վրա էին և հազիվ հարյուր տարվա հնություն ունեին։
Բնակավայրի զարգացումը կապված է ածխի արդյունահանման հետ, որը սկսվել է 1910 թվականին։ Տարածաշրջանում ածխի հարուստ թաղամասերի բացումը հանգեցնում է քաղաքի ֆինանսական բարգավաճմանը, սակայն նաև պատճառ է հանդիսանում հայտնի ածխի մաֆիայի և բանդային պատերազմների, որոնք շարունակվում են մինչ օրս, և քաղաքի այնպիսի շրջաններ, ինչպիսիք են Վասեյփուրը, ամենից շատն են տուժում հակամարտություններից։
1956 թվականի հոկտեմբերի 24-ին պետական ​​վերակազմակերպման հանձնաժողովի առաջարկության հիման վրա ստեղծվեց Դհանբադ շրջանը։ 1956-ից 2000 թվականի նոյեմբերի 14-ը այն մտնում էր Բիհար նահանգի մեջ։ 2000 թվականի նոյեմբերի 15-ից՝ Ջարկհանդ նահանգի կազմում է ։
Աշխարհագրություն և կլիմա
Դհանբադը գտնվում է Չոտա Նագպուր սարահարթում՝ Կալկաթայից մոտ 280 կմ հյուսիս-արևմուտք, ծովի մակարդակից 221 մ բարձրության վրա ։ Քաղաքի տարածքը ձգվում է մոտավորապես 24 կմ հյուսիսից հարավ և 16 կմ արևմուտքից արևելք։ Դհանբադից ոչ հեռու հոսում է Դամոդար գետը։
Քաղաքի կլիման կարելի է դիտարկել որպես անցումային մերձարևադարձային օվկիանոսային և արևադարձային կլիմա` չոր ձմեռներով և անձրևոտ ամառներով։ Ամառը տևում է մարտի վերջին շաբաթից մինչև հունիսի կեսը։ Այս ժամանակահատվածում միջին բարձրությունները տատանվում են 35-ից 39°C: Ամենացուրտ ամիսները դեկտեմբերն ու հունվարն են, երբ միջին ցածր ջերմաստիճանը 11°C է։ Անձրևոտ սեզոնը տևում է հունիսի կեսերից հոկտեմբեր։ Տեղումների տարեկան միջին քանակը 1368 մմ է։
Գետեր
Բարաքարը, որը կազմում է շրջանի հյուսիսային սահմանը, կազմում է շուրջ 77 կմ։ Այն հոսում է հարավ-արևմտյան ուղղությամբ մինչև Դուրգապուր, իսկ հետո՝ հարավ մինչև միանա Չիրկուդայի մոտակայքում գտնվող Դամոդարին։
Բնակչություն
Ըստ 2011 թվականի մարդահամարի, քաղաքի բնակչությունը, ներառյալ արվարձանները, կազմում է 1 195 298 մարդ։ Տղամարդիկ կազմում են բնակչության 53%-ը, կանայք՝ 47%-ը։ Գրագիտության միջին մակարդակը 75,71% է, ինչը բարձր է, քան հանրապետության միջին 59,5% ցուցանիշը։ Դհանբադում տղամարդկանց 85,78%-ը և կանանց 64,70%-ը գրագետ են։ Բնակչության 10,57%-ը կազմում են 5 տարեկանից ցածր երեխաները։
Քաղաքի բնակչության շուրջ 81%-ը հինդուիզմ է դավանում, մոտ 17%-ը՝ իսլամ, 1%-ը՝ քրիստոնեություն և 1%-ը՝ այլ կրոններ։ Բնակչության ամենատարածված լեզուն հինդին է, բնակչության մի մասը օգտագործում է նաև բենգալերեն, մաիթիլի, բհոճպուրի, մագահի, սանտալի և կուրմալի լեզուները։ Անգլերենը լայնորեն օգտագործվում է բիզնեսի և տուրիզմի ոլորտներում։ Բացի այդ, քաղաքում ապրում են բավականին մեծ թվով ուրդու, թամիլերեն, տելուգու և փենջաբի լեզվուներով խոսողներ, ովքեր եկել են երկրի այլ մասերից։
Տնտեսություն
Դհանբադը հայտնի է որպես «Հնդկաստանի ածխի մայրաքաղաք»։ Արդյունաբերական և հանքարդյունաբերական այս քաղաքը՝ ածխի հարուստ ավազաններով, աշխարհի 100 ամենաարագ զարգացող քաղաքներից մեկն է։ Դանբադից 48 կմ հեռավորության վրա՝ Մայտոն քաղաքում, խոշոր հիդրոէլեկտրակայան է տեղակայված։
Տրանսպորտ
№ 2 և № 32 մայրուղիները անցնում են քաղաքով։
Լավ երկաթուղային կապեր կան. քաղաքը պատկանում է հնդկական երկաթուղիների արևելք-կենտրոնական գոտու Դհանբադի բաժնին։ 2011 թվականի հոկտեմբերի 1-ից Հաորա և Դհանբադ քաղաքները միացվել են Հնդկաստանի միակ երկհարկանի գնացքի միջոցով։ Գնացքն աշխատում է ամեն օր, բացի կիրակի օրերից, այն մեկնում է Հաորայից 8:30-ին, իսկ Դհանբադ է հասնում 12:45։ Հետադարձ երթուղինհ Դանբադից մեկնում է 18:30-ին, իսկ Հաորա է ժամանում 22:40։ Գնացքն ունակ է արագության մինչև 110 կմ/ժ զարգացման, ճանապարհի երկու ուղղություններով էլ կանգ է առնում Բարդհաման, Դուրգապուր, Ասանսոլ, Բարաքարա և Կումարդհուբի քաղաքներում   ։
Քաղաքը չունի իր սեփական օդանավակայանը։ Մոտակա օդանավակայանները տեղակայված են Ռանչիում (140 կմ), Գայայում (207 կմ), Կալկաթայում (269 կմ) և Պատնայում (271 կմ)։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Հնդկաստան
(7213) Կոնաե
(7213) Կոնաե (Conae), աստերոիդ աստերոիդների հիմնական գոտում։ Հայտնաբերվել է 1967 թվականի մայիսի 31-ին Ֆելիքս Ագիլարի աստղադիտարանի կողմից Էլ Լիոնսիտոյում ։
Միջին հեռավորությունը Արեգակից կազմում է 2,548936 ա. մ., առավելագույնը մոտենում է 1,9066 ա. մ. հեռավորության վրա և հեռանում 3,1913 ա. մ. ։ Արեգակի շուրջ մեկ ամբողջական պտույտ է կատարում 1486,4 երկրային օրվա ընթացքում, իր ուղեծրով շարժվելով միջինում 0,242195 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,03° անկյուն։
Արտաքին հղումներ
Կատեգորիա:1967 թվականին հայտնաբերված աստղագիտական մարմիններ Կատեգորիա:Ֆելիքս Ագիլարի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(14) Իրենե
(14) Իրենե (Irene), աստերոիդ աստերոիդների հիմնական գոտում։ Հայտնաբերվել է 1851 թվականի մայիսի 19-ին Ջոն Հինդի կողմից Լոնդոնում ։
Միջին հեռավորությունը Արեգակից կազմում է 2,585976 ա. մ., առավելագույնը մոտենում է 2,1576 ա. մ. հեռավորության վրա և հեռանում 3,0143 ա. մ., իսկ Երկրի ուղեծրին Իրենե աստերոիդը նվազագույնը մոտենում է 1,1838 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1518,92 երկրային օրվա ընթացքում, իր ուղեծրով շարժվելով միջինում 0,23701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,12° անկյուն։ Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1851 թվականին հայտնաբերված աստղագիտական մարմիններ Կատեգորիա:Ջոն Հինդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բերեզկա (գյուղ, Վարվայի շրջան)
Բերեզկա (Берізка), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Բերեզկա գյուղում բնակվում էր 27 մարդ։ Բնակչության խտությունը կազմում էր 69,59 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Վարվայի շրջանի բնակավայրեր Կատեգորիա:Ուկրաինայի գյուղեր
Սիրեններ
Սիրեններ (Σειρήνες), ոգեղեն էակներ հին հունական դիցաբանության մեջ։ Համարվել են մուսաներից մեկի և Աքելոսի (Ἀχελῷος - նույնանուն գետիոգի) կիսաթռչնակերպ դուստրերը (Բա-ի նմանությամբ), որոնք հորից իբր ժառանգել են վայրի տարերքը, իսկ մորից՝ աստվածային ձայնը։ Ըստ Հոմերոսի «Ոդիսականի», բնակվելով Կիրկե և Սկիլլա կղզիների միջև գտնվող ժայռակղզում, իրենց կախարդական երգով հրապուրել և կործանել են ծովագնացներին։ Սիրենների կղզու մոտակայքով նավարկող Ոդիսևսը կախարդ Կիրկեի խորհրդով նավաստիների ականջները փակել է մեղրամոմով, իսկ իրեն պատվիրել է կապել կայմին, որպեսզր չլսի Սիրենների երգը։ Նույն կղզու մոտով անվնաս անցել են նաև արգոնավորդները։ Այս առասպելի համաձայն՝ Օրփեոսն իր հմայիչ երգով ու նվագով խլացրել է Սիրեններին և փրկել նրանց։ Հիսաթափված Սիրեններին իբր նետվել են ծովը և վերածվել ժայռերի։
Սիրեններ ընկալվելով նույնիսկ իբրև անդրաշխարհիկ մուսաներ, հաճախ պատկերվել են մահարձանների վրա։ Սիրենները սովորաբար պատկերվել են կնոջ գլխով ու կրծքով, թռչնի մարմնով։
Սիրենները հմայքի մարմնացումն են, բայց դաժան ծովային մակերեսի տակ թաքնված են սրածայր ժայռեր։ Միկենական տեքստերում գոյություն ունի se-re-mo-ka-ra-a-pi բառ, որը կարող է նշանակել «Սիրենների գլխով զարդարված»
Ծագում
Սիրենի հայրը համարվում է ծովային աստված Փորկիսը կամ Աքելոսը, իսկ մայրը եղել է մուսաներից մեկը (Մելպոմենեն, Տերփսիքորան կամ Կալլիոպեն ), Ստերոպան (Պորփաոնի դուստրը), Գեան կամ Կետոն։
Փոխակերպում
Հետհոմերոսյան պատմություններում սիրենները ներկայացվել են որպես թևավոր աղջիկ, ձկան պոչով կին, կամ էլ որպես կին թռչնի մարմնով և թռչնի ոտքերով։ Պահպանվել են մի քանի պատմությունները, որոնցում բացատրվում է, թե ինչու են նրանք ստացել վերջին տեսքը։ Նրանք եղել են Պերսեփոնեի ուղեկցորդները ։ Պերսեփոնեի առևանգումից հետո նրանք թափառելով հասել են Ապոլոնի երկիր, որտեղ Դեմետրան կտրել է նրանց թևերը, որպեսզի նրանք չօգնեն Պերսեփոնեին, կամ աստվածները նրանց փոխակերպել են թռչունների, որ նրանք կարողանան փնտրել Պերսեփոնեին , կամ էլ Աֆրոդիտեն դարձրել է կիսաթռչուններ, որովհետև նրանք չէին ցանկանում ամուսնանալ ։ Կամ էլ նրանք ողբացել են Պերսեփոնեի առևանգումը, փախել Ապոլոնի ժայռի մոտ և վերածվել թռչունների ։
Հերայի խորհրդով նրանք երգելով մրցել են մուսաների հետ։ Վերջիններս հաղթել են և փետրահան արել սիրեններին և այդ փետուրներից պսակներ պատրաստել, որոնք այնուհետև սկսել են օգտագործվել որպես մուսաների գլխազարդ։ Մրցակցությունը կայացել է Կրետեի Ափտեր (Անփետուր) քաղաքում ։ Զևսը նրանց հատկացրել է Անֆեմոեսու կղզին ։
Սիրեններ և ծովագնացներ
Սիրենների գտնվելու վայրը համարվել են Սիցիլիայի մոտ գտնվող կղզիները, որոնք են Պելորը, Կապրեան ։ Ըստ Ստրաբոնի՝ նրանք գտնվում են Պելորիադների հրվանդանում, իսկ մյուս կեսը՝ Սիրենուսի մոտ ։
Հետհոմերոսյան պատմություններում սիրենները նկարագրվում են որպես հեքիաթային գեղեցկության փերիներ, որ ունեն հիասքանչ ձայն։ Իրենց երգի ձայնով նրանք թմրեցնում էին ճամփորդներին, իսկ հետո բաժանում նրանց մասերի և ուտում։ Արգոնավորդները փրկվել են մահից միայն այն պատճառով, որ Օրփեոսը խլացրել էր սիրենների ձայնը իր երգով և ֆորմինքի (կամ քնարի) նվագով։ Արգոնավորդներից մեկը՝ Բուտը, գերվելով նրանց ձայնից, նետվել է ծովը, սակայն փրկվել է Ափրոդիտեի կողմից, որը նրան բնակեցրել է Լիլիբեում ։
Սիրենի կորուստը
Սիրենների մասին առաջին պահպանված հիշատակումը հանդիպում է «Ոդիսականում»։ Նրանք ապրում են Ցիրկայի և Սցիլիայի միջև՝ կղզու ժայռերի վրա, որտեղ նրանց զոհերի ոսկորներն ու չորացած մաշկն էր։ Զոհվել են բազմաթիվ մարդիկ, որոնց ոսկորները սպիտակել են մարգագետնում ։ Սիրենները դյութիչ երգերով գայթակղել են կղզու մոտով անցնող լողորդներին, ովքեր, մոռանալով ամեն ինչի մասին, մոտեցել են կախարդական կղզուն և կործանվել իրենց նավերի հետ ։ Ոդիսևսն ինքը սիրեններից խուսափել է Ցիրկայի նախազգուշացման շնորհիվ․ նա իր ուղեկիցների ականջները փակել է մոմանյութերով և հրամայել, որ իրեն կապեն նավակայմին։
Սիրեններին համար կանխագուշակվել էր, որ նրանք կզոհվեն, երբ ճամփորդներից որևէ մեկը անցնի նրանց կղզու մոտով և չգայթակղվի։ Այդ պատճառով, երբ նրանց մոտով անցնում էր Ոդիսևսի նավը, նրանք նետվել են ծովը , կամ էլ դեն են նետել փետուրներն ու խեղդվել ։
Մեկնաբանություններ
Ըստ Սոֆոկլեսի՝ նրանք պատմել են իրեն Հադեսի օրենքը ։ Դիոնիսոսը Սոֆոկլեսին անվանել է նոր Սիրեն ։
Վակարիսաս
Վակարիսաս (կատ.`Vacarisses), համայք Իսպանիայում՝ կատալոնական Բարսելոնա պրովինցիայի Վալյես Օքսիդենտալ շրջանում։ Տարածքը՝ 40.44 կմ2։ Բնակչությունը` 6017 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 44 կմ։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Սերգեյի երկրաչափ թիթեռ
Սերգեյի երկրաչափ թիթեռ, երկրաչափ թիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։
Նկարագրություն
17 մմ թևերի բացվածքով թիթեռ է։ Գլուխը, մեջքը և փորիկը պատված են մուգ թեփուկներով։ Զոլավոր ծոպերով, առանց նախշի հիմքով թևի տրամակապը միջին մասում ունի հետզհետե վերացող սև գիծ։ Միջին բջջի գագաթին տեղադրված է նեղ, երկարավուն բիծ ։
Տարածվածություն
Հայաստանի էնդեմիկ միջատ է։ Հայտնի է միայն Երևան քաղաքից (կենդանաբանական այգի) ։
Էկոլոգիա
Ապրելավայրերը հայտնի չեն։ Թիթեռները թռչում են դեպի լույսի աղբյուր սեպտեմբերին ։
Կենսաբանական մանրամասներ հայտնի չեն։
Պահպանություն
Չափազանց սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Հազվադեպ է հանդիպում, հայտնի են եզակի հայտնաբերումներ։
Վտանգման հիմնական գործոնները բացահայտված չեն։
Պահպանության գործողություններ չեն իրականացվում ։
Ծանոթագրություններ
Կատեգորիա:Միջատներ Կատեգորիա:Էնդեմիկ կենդանիներ Կատեգորիա:Կրիտիկական վիճակում գտնվող տեսակներ Կատեգորիա:ՀՀ Կարմիր գրքում գրանցված կենդանիներ
Ֆեդորովսկոե (գյուղ, Վետլուժսկի շրջան)
Ֆեդորովսկոե (Федоровское), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վետլուժսկի շրջանի բնակավայրեր
Միխայիլ Կալիկ
Միխայիլ Նաումովիչ Կալիկ (Михаил Наумович Калик, ), խորհրդային և իսրայելցի կինոռեժիսոր։
Կենսագրություն
Ծնվել է դերասան Նաում Մոիսեևիչ Կալիկի ընտանիքում, որն սկզբում աշխատել է հրեական, ապա տիկնիկային թատրոնում, եղել է Աշխատավոր երիտասարդության թատրոնի հիմնադիրներից մեկը ։ Մայրը՝ Լեա Լիբան, սերել է կիևյան հայտնի ընտանիքից ։
Սովորել է Ռուսաստանի թատերական արվեստի համալսարանի թատերագիտության ֆակուլտետում, սակայն կիսատ է թողել ուսումը 1949 թվականին՝ ընդունվելով Մոսկվայի Գերասիմովի անվան կինեմատոգրաֆիայի համառուսական պետական ինստիտուտ (Գրիգորի Ալեքսանդրովի արվեստանոց) ։
1951 թվականին մի քանի այլ ուսանողների հետ միասին ձերբակալվել է «հրեական բուրժուական նացիանալիզմի» և «ահաբեկչական մտադրություններ» ունենալու մեղադրանքով և դատապարտվել տասը տարի անցկացնելու ուղղիչ-աշխատանքային ճամբարում 58—17 հոդվածով ։ Եղել է մի քանի բանտերում, այդ թվում նաև Լեֆորտովոյում և Օզերլագում։ Ճամբարում ծանոթացել է Լեյբու Լևինի հետ։ Միխայիլ Կալիկին ազատություն էշնորհվել և նրա իրավունքները վեականգնվել են 1954 թվականին, ինչից հետո վերականգնվել է ինստիտուտի երրորդ կուրսում։
Միխայիլ Կալիկը հանդես է եկել որպես մի շարք ֆիլմերի բեմադրող ռեժիսոր, ինչպիսիք են՝ «Օրորոցային» (Колыбельная), 1959), «Մարդը գնում է արևի հետևից» («Человек идёт за солнцем», 1961), «Ցտեսություն, տղաներ» («До свидания, мальчики», 1964) և այլն։
«Սիրել․․․» ֆիլմը նկարահանվել է 1968 թվականին և էկրան բարձրացել առանց հեղինակի իմացության ու համաձայնության վերամոնտաժվելուց հետո։ Ռեժիսոր և սցենարի հեղինակ Միխայիլ Կալիկը դիմել է դատարան, սակայն դատավարություն տեղի չի ունեցել, իսկ նրա դեմ հարուցվել է քրեական գործ, և խուզարկության ընթացքում առգրավվել է ֆիլմի հեղինակային օրինակը։ 1990 թվականին Միխայիլ Կալիկը մասամբ վերականգնել և մշակել է ֆիլմը, քանի որ հեղինակային օրինակն այդպես էլ չի գտնվել։
1971 թվականին տեղափոխվել է Իսրայել։
Միխայիլ Կալիկը մահացել է 2017 թվականի մարտի 31-ին՝ ծանր հիվանդությունից հետո։ Թաղվել է Երուսաղեմում ։
Շեն (Քղիի գավառ)
Շեն, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Քղի քաղաքից 27 կմ հյուսիս-արևելք, Բյուրակն գետի ձախ ափին։
Պատմություն
Գյուղի հայ բնակիչներից 1915 թվականի Մեծ եղեռնի ժամանակ փրկվել է ընդամենը 11 մարդ, որից 5-ը գաղթել է Ամերիկա։ 54 մարդ զոհ է գնացել թուրքական յաթաղանին։
Բնակչություն
1915 թվականին ուներ 70 հայ և 70 քուրդ բնակիչ։
Պատմամշակութային կառույցներ
Շենն ուներ Ս. Կարապետ և Ս. Գևորգ անուններով եկեղեցին։ Ս. Գևորգը կառուցված էր 1326 թվականին ։
Ծանոթագրություններ
Կատեգորիա:Արևմտյան Հայաստանի գյուղեր
Ռուս-թուրքական պատերազմ (1877-1878)
Ռուս-թուրքական պատերազմ 1877-1878 (93 Harbi, անվանվել է, քանի որ պատերազմը Իսլամական օրացույցով տեղի է ունեցել 1293 թվականին, Руско-турска Освободителна война, «Ռուս-թուրքական ազատագրական պատերազմ»), հակամարտություն Օսմանյան կայսրության և Ուղղափառ եկեղեցու դաշինքի միջև Ռուսական կայսրության գլխավորությամբ, որի մեջ էին մտնում Բուլղարիան, Ռումինիան, Սերբիան և Չեռնոգորիան ։ Մարտերը տեղի ունեցան Բալկաններում և Կովկասում, պատճառը 19-րդ դարի վերջին բալկանյան ազգայնականության աճն էր։ Լրացուցիչ պատճառներից էին Ռուսաստանի նպատակները վերականգնելու տարածային կորուստները Ղրիմի պատերազմի ժամանակ, վերականգնել դիրքերը Սև ծովում Օսմանյան կայսրության կազմի մեջ մտնող ազատատենչ ժողովուրդների օգնությամբ։
Դաշնակիցները Ռուսաստանի գլխավորությամբ հաղթեցին պատերազմում։ Արդյունքում Ռուսաստանին Կովկասում անցան Կարսը և Բաթումը, ինչպես նաև Բուդյակ տարածաշրջանը։ Պաշտոնապես անկախություն ձեռք բերեցին Ռումինիան, Սերբիան և Չեռնոգորիան, որոնք դե ֆակտո անկախացել էին մինչև պատերազմը։ Մոտ հինգ դար (1396–1878) լինելով օսմանյան լծի տակ` Բուլղարիան վերահիմնադրվեց որպես Բուլղարիայի իշխանություն, որի տարածքը անցնում էր Դանուբ գետից մինչև Ստարա Պլանինա (բացառությամբ հյուսիսային Դոբրուդջայից, որն անցավ Ռումինիային), ինչպես նաև Սոֆիա տարածաշրջանը, որը դարձավ նոր պետության մայրաքաղաք։ 1878 թվականի Բեռլինի կոնգրեսով թույլատրվեց Ավստրո-Հունգարիային օկուպացնել Բոսնիան և Հերցեգովինան, իսկ Մեծ Բրիտանիային` Կիպրոսը։
Սկզբում կնքված Սան Ստեֆանոյի պայմանագիրը, որը ստորագրվել է մարտի 3-ին, այժմ տոնվում է որպես ազատության օր Բուլղարիայում ։
Ռուս-թուրքական պատարերազմի արդյունքում նաև միջազգայնացվեց հայկական հարցը։ Օսմանյան կայսրության լծի տակ գտնվող հայերի մեծ մասը ընդունում էր ռուսներին որպես ազատագրողներ։
Քրիստոնյաների և Օսմանյան կայսրության պայմանավորվածություն
1856 թավականի Փարիզի հաշտության պայմանագրի 9-րդ հոդվածով, որով ավարտվեց Ղրիմի պատերազմը, Օսմանյան կայսրությունը պարտավորվում էր երաշխավորել կայսրությունում ապրող քրիստոնյաներին հավասար իրավունքների մուսուլմանների հետ միասին։ Պայմանագրի ստորագրումից առաջ Օսմանյան կառավարությունը հրովարտակ ստորագրեց Հաթթը Շերիֆ անվանմամբ, որով հավասար իրավունքներ էր տրվում մուսուլմաններին և ոչ մուսուլմաններին և դրա հետ կապված որոշակի բարեփոխումներ իրականացրեց։ Օրինակ ոչ մուսուլմաններից հարկվող ջիզիե հարկատեսակը չեղարկվեց և ոչ մուսուլմաններին թույլատրվեց ծառայել բանակում ։
Այնուամենայնիվ, երկրում մնաց Զիմմի կարգավիճակը, ներառյալ քրիստոնյաների կողմից մուսուլմանների դեմ հայցերը, դատարաններում չէին քննարկվում։
Լիբանանի ճգնաժամ 1860
Եվրոպական միջամտության վտանգի ներքո օսմանյան կառավարությունը վերականգնեց կարգը։ Այնուամենայնիվ, տեղի ունեցավ ֆրանս-բրիտանական միջամտությունը: Եվրոպական ճնշման ներքո սուլթանը համաձայնեց Լիբանանում նշանակել քրիստոնյա կառավարիչ, որը նշանակվում էր սուլթանի կողմից և թեկնածությանը հավանության էին տալիս Եվրոպական տերությունները ։
1860 թվականի մայիսի 27-ին մի խումբ մարոնականներ ավազակային հարձակում գործեցին դրուզների գյուղի վրա։ Դրան հաջորդեցին կոտորածներ ոչ միայն Լիբանանում, այլև Սիրիայում։ Կոտորածների վերջում բոլոր կրոններից սպանվեցին 7.000-ից 12.000 մարդ և ավելի քան 300 գյուղ, 500 եկեղեցի, 40 վանք և 30 դպրոց ավերվեցին։ Քրիստոնյաները հարձակվեցին մուսուլմանների վրա Բեյրութում, ինչը հրահրեց Դամասկոսի մուսուլմաններին հարձակվեց քրիստոնյա փոքրամասնության վրա և սպանել 5.000-25.000 մարդու, ներառյալ ամերիկացի և հոլանդացի հյուպատոսները, ինչը ստացավ միջազգային արձագանք։
Օսմանյան կայսրության արտաքին գործերի նախարար Մեհմեդ Ֆուադ փաշան ժամանեց Սիրիա և խնդիրը լուծելու համար փորձեց գտնել մեղավորների, այդ թվում նահանգապետին և այլ պաշտոնյաներին։ Իրավիճակը կարգավորվեց և Լիբանանին տրվեց նոր ինքնավարություն` վախենալով եվրոպական միջամտությունից։ Այնուամենայնիվ 1860 թվականին Ֆրանսիան նավատորմ ուղարկեց և նրան միացավ Բրիտանիան տեղում ֆրանսիական ազդեցությունը մեծացնելու համար:
Կրետեի ապստամբություն 1866–1869
Կրետեի ապստամբությունը, որն սկսվել էր 1866 թվականին, արդյունք էր Օսմանյան կայսրության չհաջողված բարեփոխումների և կրետեցիների ցանկության Էնոզիսի միջոցով միանալ Հունաստանին ։ Ապստամբները իրենց վերահսկողության տակ առան գրեթե ամբողջ կղզին, բացառությամբ հինգ քաղաքների, որտեղ մուսուլմանները ամրացել էին։ Հունական մամուլը գրում էր, որ մուսուլմանները կոտորում են հույներին, և լուրերը սփռվեցին ամբողջ Եվրոպայով։ Հազարավոր հույներ կամավորագրվեցին և ուղարկվեցին կղզի։
1869 թվականի սկզբի դրությամբ ապստամբությունը ճնշվեց, սակայն Բարձր դուռը գնաց որոշ զիջումների` կղզուն տալով որոշակի ինքնավարություն և մեծացնելով քրիստոնյաների իրավունքները կղզում։ Չնայած Կրետեի ճգնաժամը լավ ավարտ ունեցավ Օսմանյան կայսրության համար, առանց որևէ դիվանագիտական միջադեպի, սակայն ապստամբության ճնշման դաժանություն բերեց Եվրոպայի մեծ տերությունների ուշադրությանը, հատկապես քրիստոնյաների կարգավիճակին Օսմանյան կայսրությունում։
Ուժերի դասավարվածության փոփոխություն Եվրոպայում
Չնայած հանդիսանալով Ղրիմի պատերազմի հաղթող կողմ` Օսմանյան կայսրությունը շարունակեց կորցնել հզորությունը և հեղինակությունը։ Օսմանյան գանձարանի ֆինանսական վատ վիճակը ստիպեց Օսմանյան կայսրությանը մի շարք վարկեր ներգրավել օտարերկրյա պետություններից շատ բարձր տոկոսադրույքներով, որոնց պատճառով, չնայած տնտեսական բարեփոխումների Օսմանյան կայսրությունը հազիվ էր կարողանում մարել վարկերը։ Իրավիճակը ավելի վատթարացավ, երբ մոտ 600.000 մուսուլման չերքեզներ արտաքսվեցին ռուսների կողմից Կովկասից դեպի Անատոլիայի սևծովյան նավահանգիստներ, ինչը շատ թանկ նստեց Օսմանյան կայսրության վրա ։
Նոր եվրոպական համակարգ
1814 թվականին հիմնադրված Միջազգային հարաբերությունների Վիեննայի համակարգը ցնցումների ենթարկվեց 1859 թվականին, երբ Ֆրանսիան և Ավստրիան ներքաշվեցին Իտալիայի պատերազմին։ Դրանից հետո տեղի ունեցան Գերմանիայի վերամիավման պատերազմները, երբ Պրուսիայի թագավորությունը կանցլեր Օտտո ֆոն Բիսմարկի գլխավորությամբ պարտության մատնեց Ավստրիային 1866 թվականին և Ֆրանսիային 1870 թվականին, իսկ Ավստրո-Հունգարիան դարձավ Կենտրոնական Եվրոպայի առաջադեմ տերությունը։ Բրիտանիան Ղրիմի պատերազմից հետո զբաղված էր Իռլանդական հարցով և Արդյունաբերական հեղափոխությունից ծագաց հասարական խնդիրներով և որոշեց չխառնվել եվրոպական գործերին։ Բիսմարկը չէր ցանկանում Օսմանյան կայսրության փլուզման հաշվին նոր թշնամիներ ձեռք բերել, որը կբերեր նոր պատերազմի, և Օսմանյան կայսրության փլուզումից հետո հնարավոր ռիսկերից խուսափելու համար ստեղծեց Երեք միապետների դաշինքը Ավստրիայի ու Ռուսաստանի հետ` թողնելով Ֆրանսիային մեկուսացված մայրցամաքում։
Ֆրանսիան պատասխանեց ազգային ազատագրական շարժումներին աջակցմամբ, հատկապես, եթե դրանք առնչվում էին երեք միապետներին և սուլթանին։ Այսպիսով Լեհաստանի ապստամբությունները և Բալկանյան թերակղզու ազգային ազատագրական շարժումները հովանավորում էր Ֆրանսիան։ Ռուսաստանը ցանկանում էր վերականգնել իր իրավունքները Սև ծովում ի հակադրություն Ֆրանսիայի ազդեցության բալկաններում, ռուսները առաջ էին տանում Պանսլավիզմը, համաձայն որի բոլոր սլավոնները պետք է միավորվեն Ռուսաստանի գլխավորությամբ։ Սա կարելի էր իրագործել երկու կայսրությունների հաշվին, որտեղ ապրում էին սլավոնների մեծ մասը` Հաբսբուրգյան և Օսմանյան կայսրությունների։
Ռուսաստանը Ղրիմի պատերազմից հետո
Ռուսաստանը ավարտեց Ղրիմի պատերազմը նվազագույն տարածքային կորուստներով, սակայն ստիպված էր դուրս հանել Սևծովյան նավատորմը և Սևաստոպոլի ռազմական բազաները։ Ռուսաստանի միջազգային հեղինակությունը ընկել էր և Ղրիմի պատերազմի ռևանշը դարձավ Ռուսաստանի արտաքին հարաբերությունների հիմնական նպատակը։ Ռևանշի հասնելը հեշտ չէր, քանի որ Փարիզի պայմանագրով Օսմանյան կայսրության տարածային ամբողջականության երաշխավորներն էին Մեծ Բրիտանիան, Ֆրանսիան և Ավստրիան, միայն Պրուսիան էր Ռուսաստանի կողմից։
Ռուսաստանի նորանշանակ կանցլեր Ալեքսանդր Գորչակովը պահանջեց դաշինք կնքել Պրուսիայի և նրա կանցլեր Բիսմարկի հետ։ Ռուսաստանը անուղղակի սատարեց Պրուսիային Դանիայի(1864), Ավստրիայի (1866) և Ֆրանսիայի (1870) դեմ պատերազմներում։ 1871 թվականի մարտին օգտվելով Ֆրանսիայի պարտությունից և Գերմանիայի աջակցությունից` Ռուսաստանը հասավ Փարիզի պայմանագրի 11-րդ հոդվածի փոփոխմանը և վերականգնեց Սևծովյան նավատորմը։
Սակայն Փարիզի պայմանագրի մյուս կետերը մնացին անփոփոխ, հատկապես 8-րդ հոդվածը, որով Օսմանյան կայսրության տարածային ամբողջականության երաշխավորներն էին Մեծ Բրիտանիան, Ֆրանսիան և Ավստրիան։ Այդ պատճառով Ռուսաստանը զգույշ էր Օսմանյան կայսրության հետ հարաբերություններում` գործողությունները համաձայնացնելով եվրոպական տերությունների հետ։ Պատերազմը Թուրքիայի հետ կհանգեցներ դեմ դուրս գալ Մեծ տերություններին և Ռուսաստանը սպասում էր հարմար պահի։
Բալկանյան ճգնաժամ 1875–1876
Օսմանյան վերահսկողությունը Բալկանների նկատմամբ շարունակեց վատթարանալ 19-րդ դարում, քանի որ կենտրոնական կառավարությունը գնալով կորցնում էր վերահսկողությունը տարածաշրջանների նկատմամբ։ Եվրոպական տերությունների կողմից հրահրված բարեփոխումները փոքր-ինչ լավացրեցին քրիստոնյա բնակչության հետ հարաբերությունները, սակայն վնասեցին մեծաքանակ մուսուլման բնակչության հետ հարաբերությունները։ Բոսնիա և Հերցեգովինայում տեղի ունեցան մուսուլման բնակչության կազմակերպած նվազագույնը ապստամբությունների երկու ալիք, վերջինը` 1850 թվականին։
Ավստրիան վերականգնվեց դարի առաջին կեսի խառնաշփոթից հետո և սկսեց իր ընդլայնման քաղաքականությունը, հիմնականում Օսմանյան կայսրության հաշվին։ Միևնույն ժամանակ դե ֆակտո անկախ Սերբիայի և Չեռնոգորիայի իշխանությունները նույնպես վարում էին տարածքների ընդլայնման քաղաքականություն իրենց սատարող բնակչություն ունեցող տարածքների հաշվին։ Ազգայնական և իրրենդալիստական շարժումները ուժեղացան, որոց հովանավորում էր Ռուսաստանը։ Այս նույն ընթացքում 1874 թվականի Անատոլիայի երաշտը և 1874 թվականի ջրհեղեղը բերեցին սովի և մեծ հարված հասցրին կայսրությանը։ Գյուղատնտեսական դեֆիցիտը բերեց հավաքված հարկերի կրճատմանը, ինչը ստիպեց Օսմանյան կայսրությանը ավելացնել հարկերը որոշ շրջաններում, ներառյալ Բալկաններում։
Հերցեգովինայի ապստամբություն
1875 թվականի հուլիսին օսմանյան իշխանության դեմ ապստամբություն սկսվեց Հերցեգովինայում։ Օգոստոսի դրությամբ գրեթե ամբողջ Հերցեգովինան ապստամբության մեջ էր և այն տարածվեց դեպի Բոսնիա։ Ապստամբությանը սատարում էին ազգայնական կամավորականները Սերբիայից և Չեռնոգորիայից և Օսմանյան կայսրությունը ստիպված էր ավելի ու ավելի շատ զորք տրամադրել ապստամբությունը ճնշելու համար։
Բուլղարիայի ապստամբություն
Բոսնիա և Հերցեգովինայի ապստամբությունը ոգեշնչեց բուլղարացի հեղափոխականներին։ 1875 թվականին բուլղարացիները ծրագրավորվեցին ապստամբել Օսմանյան կայսրության դեմ, սակայն այն մարվեց սկսելուց առաջ։ 1876 թվականի գարնանը մեկ այլ ապստամբություն սկսվեց բուլղարական հողերի հարավ-կենտրոնական մասում, չնայած այս տարածաշրջանում կային մեծ թվով օսմանյան զորքեր։
Ապստամբությունը ճնշելու համար ստեղծվեց հատուկ թուրքական զինվորական կամիտե։ Կանոնավոր (Նիզամ) և ոչ կանոնավոր զորքերը (բաշի բոզուկ) ուղարկվեցին բուլղարացիների դեմ կռվելու։ Ոչ կանոնավոր զորքերը հիմնականում կազմված էին Բուլղարիայի տարածաշրջանների մուսուլմանական բնակչությունից, որոնցից շատերը Կովկասից գաղթած չերքեզներ էին կամ Ղրիմի թաթարներ, որոնք արտաքսվել էին Ղրիմի պատերազմի ընթացքում։ Թուրքական բանակը ճնշեց ապստամբությունը` կոտորելով 30.000 մարդու : Բատակի յոթ հազար գյուղացիներից հինգ հազարը սպանվեցին ։ Բատակի և Պերուշտիցայի բնակչության մեծամասնությունը սրի քաշվեց: Ջարդերի կազմակերպիչներից շատերը հետագայում խրախուսվեցին օսմանյան բարձրագույն հրամանատարության կողմից: Ժամանակակից պատմաբանները կարծում են, որ սպանվել է 30.000-100.000 բուլղարացի։
Միջազգային արձագանքը Բուլղարիայի վայրագություններին
Բաշի բոզուկների վայրագություն բառը առաջին անգամ միջազգային հանրությանը հայտնի դարձավ ամերիկյան Ռոբերտ քոլեջի միջոցով, որը տեղակայված էր Կոստանդնուպոլսում։ Ուսանողների մեծ մասը բուլղարացիներ էին և իրադարձությունների մասին իմացել էին իրենց ընտանիքներից։ Շուտով արևմուտքի դիվանագիտական կառույցները Կոստանդնուպոլսում հեղեղվեցին նորություններում, ինչից հետո իրադարձություններին սկսեց հետևել արևմուտքի մամուլը։ 1879 թվականին Կոստանդնուպոլսում բողոքական Ջորջ Ուորեն Վուդը զեկուցեց թուրք կառավարիչներին, որ Ամասիայում ճնշում են Սուխումի հայ փախստականներին։ Նա կարողացավ բրիտանացի դիվանագետ Էդվարդ Մալետի միջոցով գրավել ուշադրությունը Բարձր դռան ուշադրությունը ։ Բրիտանիայում Դիզրայելիի կառավարությունը սատարում էր Օսմանյան կայսրությանը Բալկանյան ճգնաժամում, և լիբերալ ընդդիմադիր օրաթերթ Daily News-ը վարձեց ամերիկացի լրագրող Յանուարիուս Մակգահանին, որը պետք է զեկուցեր ջարդերի մասին։
Մակգահանը այցելեց իրադարձությունների շրջան և նրա զեկույցները տեղ գտան Daily News-ի առաջին շապիկներին, ինչը փոխեց բրիտանացիների վերաբերմունքը Դիզրայելիի օսմանամետ կառավարության հանդեպ ։ Սեպտեմբերին ընդդիմադիր առաջնորդ Ուիլյամ Գլադստոնը հրատարակեց Բուլղարական սարսափ և արևմուտքի հարց գիրքը` կոչ անելով Բրիտանիային այլևս չաջակցել Օսմանյան կայսրությանը և պահանջել Բուլղարիայի անկախությունը: Քանի որ վայրագությունները հայտնի դարձան ամբողջ Եվրոպայում, շատ մտավորականներ, այդ թվում Չարլզ Դարվինը, Օսկար Ուայլդը, Վիկտոր Հյուգոն և Ջուզեպպե Գարիբալդին հրապարակայնորեն քննադատեցին Օսմանյան կայսրության վարած քաղաքականությունը Բուլղարիայում ։
Ամենամեծ արձագանքը եղավ Ռուսաստանից։ Բուլղարացիների նկատմամբ համատարած համակրանքը առաջացրեց մեծ հայրենասիրական պոռթկումներ, որը համեմատելի էր 1812 թվականի հայրենական պատերազմի հետ։ 1875 թվականի աշնանից Բուլղարիայի ապստամբությանը սատարում էին ռուս հասարակության բոլոր դասերը։ Սրանից հետո սկսվեցին հանրային քննարկումներ, պարզելու ռուսների նպատակները այս հակամարտությունում։ Սլավոֆիլները, ներառյալ Դոստոևսկին տեսնում էին առաջիկա պատերազմում հնարավորություն միավորելու բոլոր ուղղափառ ազգերին Ռուսաստանի դրոշին ներքո, այսպիսով նրանք հավատում էին որ սա Ռուսաստանի պատմական հնարավարությունն է։ Մյուս կողմից նրանց ընդդիմադիրները, արևմտամետները, հանձին Տուրգենևի չէին կարևորում կրոնը և գտնում էին, որ Ռուսաստանի նպատակը չպետք է լինի ուղղափառներին պաշտպանելը, այլ Բուլղարիայի ազատագրումը ։
Սերբա-թուրքական պատերազմ և դիվանագիտական մանևրում
Քանի որ կռիվները Բոսնիա և Հերցեգովինայում շարունակվում էին, Սերբիան կրեց մի քանի ծանր պարտություն և ստիպված էր խնդրել Եվրոպական տերություններին միջամտելու, որպեսզի պատերազմն ավարտվի։ Եվրոպական տերությունների միացյալ վերջնագիրը Բարձր դռանը ստիպեցին Սերբիային տրամադրել մեկամսյա հրադադար և սկսել հաշտության քննարկումներ։ Սակայն Օսմանյան կայսրության առաջարկած հաշտության պայմանները մերժեցին Եվրոպական տերությունները, քանի որ դրանք չափազանց խիստ էին։ Հոկտեմբերի սկզբին, հրադադարի ժամկետը լրանալուն պես Օսմանյան բանակը սկսեց գրոհել և սերբերը ընկան անելանելի վիճակի մեջ։ Հոկտեմբերի 31-ին Ռուսաստանը վերջնագիր ներկայացրեց Օսմանյան կայսրությանը դադարեցնել ռազմական գործողությունները և նոր զինադադար կնքել Սերբիայի հետ 48 ժամվա ընթացքում։ Դրան ուղղորդեց ռուսական բանակի մասնակի զորահավաքը (մոտ 20 դիվիզիա)։ Սուլթանը համաձայնվեց վերջնագրի պայմանների հետ։